Fa Jefetha a boa go tswa kwa ntweng, motho wa ntlha go mo kgatlhantsha e ne e le ngwana wa gagwe wa mosetsana. Mosetsana yoo, o ne a bina e bile a letsa moropa. Jefetha o ne a dira eng? O ne a gopola se a neng a se solofeditse Jehofa a bo a re: ‘Ijoo morwadiake! O nkutlwisitse botlhoko. Ke solofeditse Jehofa sengwe. Mme ke tshwanetse go diragatsa tsholofetso eo ka go go romela gore o ye go direla Modimo kwa Shilo.’ Mme ngwana wa gagwe o ne a mo raya a re: ‘Rre, fa o solofeditse Jehofa sengwe, o tshwanetse go se dira. Ke kopa go fetsa dikgwedi di le pedi kwa thabeng ke na le ditsala tsa me. Go tswa foo, ke tla ya kwa Shilo.’ Morwadie Jefetha o ne a direla Modimo kwa Shilo botshelo jotlhe jwa gagwe. Ngwaga le ngwaga, ditsala tsa gagwe di ne di mo etela kwa Shilo.